
R E F E R A T   D E  A P R O B A R E
privind aprobarea Planului de revitalizare și regenerare urbană a Parcului 
Tineretului și Parcului Dacilor din municipiul Brad



Obiectivele majore ale Municipiului Brad au ca scop dezvoltarea acestuia pe multiple planuri, dar cu prioritate pe cele care aduc o creştere a nivelului de trai şi, implicit, o îmbunătăţire a calităţii vieţii locuitorilor.
Problematica regenerării urbane este de actualitate la nivel european, fiind subiect al reuniunilor şi declaraţiilor comune la nivelul Uniunii Europene şi al Consiliului Europei, precum şi al unor reglementări specifice la nivelul statelor membre ale Uniunii Europene.
Conform prevederilor O.U.G. nr. 183/2022 regenerarea urbană este definită ca ”operaţiunea urbanistică de transformare, renovare şi reabilitare a unor zone din cadrul unităţilor administrativ- teritoriale, delimitate conform prevederilor art. 4 alin. (1)-(3), cu scopul îmbunătăţirii calităţii mediului construit şi natural din zonele supuse operaţiunii, prin intermediul acţiunilor integrate şi coordonate ce vizează îmbunătăţirea condiţiilor economice, sociale, culturale, ecologice de mediu, precum şi dezvoltarea echipamentelor şi serviciilor publice de interes general”.
Atât Parcul Tineretului, cât și Cartierul Micro I din cadrul căruia face parte Parcul Dacilor sunt zone multiculturale și variate din punct de vedere urbanistic. Sunt zone de o importanţă simbolică atât pentru cetăţenii municipiului, cât şi ca reprezentativitate pentru cei care vizitează municipiul. 
În momentul actual, în condiţiile deteriorărilor avansate suferite, calitatea urbană a acestor zone este în scădere, prezentând disfuncţionalităţi, ceea ce poate conduce, în timp, la o scădere a potenţialului turistic şi economic a municipiului Brad.
Zona vizată prin proiectul de „Revitalizare și Regenerare urbană în Municipiul Brad” este constituită din Parcul Tineretului și Parcul Dacilor, ambele parte a zonelor care atrag și unesc membrii comunității bradene și nu numai. 
Investiția va asigura regenerarea urbană a zonei prin reabilitarea, modernizarea şi reorganizarea spațiilor publice urbane.
Programul Regional Vest 2021-2027 (PR Vest) reprezintă principalul instrument de finanțare din fonduri europene în cadrul Regiunii de Dezvoltare Vest alcătuită din 4 județe: Arad, Caraș-Severin, Hunedoara și Timiș. Viziunea strategică a PR Vest este ca Regiunea Vest să devină o regiune competitivă la nivel european, cu un nivel ridicat de cercetare- dezvoltare, inovare și digitalizare, capabilă să atragă și să capitalizeze investiții, conectată intern și internațional, ai cărei cetățeni beneficiază de servicii publice eficiente, în localități cu o calitate a vieții ridicată.
În cadrul Ghidului Solicitantului de finanțare este prevăzută operațiunea de revitalizare și regenerare urbană prin care se finanțează redarea spațiilor publice cetățenilor prin investiții în amenajarea de: piețe și piațete publice, zone pietonale, zone de tip shared space, promenade, splaiuri etc..
 Proiectul „Revitalizare și Regenerare urbană în Municipiul Brad” este inclus, conform H.C.L. nr. 168/2021 privind aprobarea Strategiei Integrate de Dezvoltare Urbană a Municipiului Brad pentru perioada de programare 2021-2027, în Lista de proiecte din SIDU finanțabile prin Programul Regional Vest 2021-2027.
În contextul celor de mai sus am inițiat prezentul proiect de hotărâre prin care am propus aprobarea Listei de proiecte prioritare din Strategia Integrată de Dezvoltare Urbană a Municipiului Brad 2021-2027 finanțabile din Programul Regional Vest 2021-2027- OS 5.1. – IR 7.1.A Revitalizare și regenerare urbană și îl supun spre dezbatere și aprobare plenului Consiliului Local al Municipiului Brad în forma prezentată.
            Invoc în susţinerea propunerii mele prevederile Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legii nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art. 129 alin. (1) și alin. (2) lit. b), alin. (4) lit. e) și alin. (14) din O.U.G. nr. 57/2019 privind Codul administrativ, cu modificările şi completările ulterioare.

